stanford-oval/wikipedia huggingface dataset:
Porontima
Maantiede

Porontiman muodon määrittää noin kahden kilometrin mittainen Pitkäniemi, jonka länsipuolella sijaitsee järven pääallas ja itäpuolella pitkänomainen Pitkälahti. Pääallasta jakaa järven lounaisrannan Takkuniemi. Porontima on syvyyssuhteiltaan epäyhtenäinen. Syvät alueet sijaitsevat Pitkäniemen molemmin puolin, syvin kohta on pääaltaan itäosassa. Pitkälahti on laajalti vähintään 15 metriä syvä, lahden kaakkoon kaartuva eteläosa on melko matala. Myös Pitkäniemen pohjoispuolinen Kaitainensalmi ja pääaltaan pohjoisosa ovat matalahkoja. Järven läntiset ja eteläiset lahdet (Tulilahti, Takkulahti, Tiensuunlahti) ovat niin ikään matalia. Porontimasta kaikkiaan noin viidesosa on vähintään 15 metriä syvä.
Porontiman saariluku on yhdeksän. Yksi saarista on alle aarin laajuinen luoto. Saaret sijaitsevat järven pohjoisosassa lukuun ottamatta Takkusaarta. Ahosaaren pinta-ala on lähes hehtaarin.
Porontiman etelärannalla on kulttuurimaisemaa. Muut rannat ovat metsää. Pitkäniemen korkein kohta on noin 350 metriä merenpinnan yläpuolella. Porontiman kaakkoispuolella sijaitsee Pikku-Porontima. Porontimaan virtaa laskuojia läheisiltä soilta, järviltä ja lammilta. Porontiman luusua sijaitsee järven koilliskulmassa.
Porotiman vesitilavuus on 26 865 000 kuutiometriä.
Porontima (73.049.1.011) kuuluu Porontimajoen-Myllyjoen valuma-alueeseen (73.049), joka on kolmannen jakovaiheen vesistö Koutajoen vesistössä (73). Toinen jakovaihe on Kuusinkijoen valuma-alue (73.04). Porontima on Porontimajoen-Myllyjoen alueen laajin järvi. Sitä seuraavat Suorajärvi, Verkasjärvi ja Vansselijärvi. Alueeseen kuuluu 19 vähintään hehtaarin laajuista vakavettä.
Poronkusema

Poronkusema on vanha porolla liikuttaessa käytetty tarkemmin määrittelemätön pituuden mittayksikkö. Poronkusema on se matka, jonka ajoporoa voi ajaa (poron) virtsaamistaukojen välillä. Poro ei pysty virtsaamaan juostessaan, ja liian pitkä juoksuttaminen voi aiheuttaa sille halvaustilan. Poronkuseman sanotaan olevan noin 7,5 kilometriä.
Poronkusema on vanhastaan ollut mitta, jonka poro kulkee vetäessään kuormattua rekeä. Koska poronkusema on paljolti lumiolosuhteista riippuvainen, niin sen mitta vaihtelee 1,5 km - 7,5 km. Nykyisillä kovaksi tallautuneella jäljillä saadaankin poronkuseman mitaksi vanhaa aikaa pidempiä mittoja. Saamelaisen perinnetiedon mukaan päivämatkat kuormatulla porolla liikuttaessa olivat noin 10 poronkusemaa. Perinnetiedossa mainittujen yöpymispaikkojen väliset etäisyydet ovat pääasiassa 35-40 km, joten tästä voidaan päätellä poronkuseman olleen vanhastaan keskiarvona noin 3,7 kilometriä. [lähde? ]
Aiheesta muualla

Poronkusema kertoo matkan pituudesta Luonto-lehti 23.3.2022
Ohranjyvä, peninkuuluma, faaraon kyynärä? Näin ennen mitattiin Etelä-Suomen Sanomat 18.5.2016
Pratt-instituutti

| Pratt Institute |
| --- | --- |

Motto:  Be true to your work, and your work will be true to you.
Perustettu:  1887
Tyyppi:  yksityinen
Opiskelijoita:  3 675
Jatko-opiskelijoita:  1 462
Sijainti:  New York,   Yhdysvallat
Pratt-instituutti  on New Yorkin Brooklynissa sijaitseva yksityinen korkeakoulu. Siihen kuuluvat arkkitehtuurin, taiteen ja designin, vapaiden taiteiden ja luonnontieteiden, ammattiopintojen sekä informaatiotieteiden tiedekunnat. Instituutin taiteiden tiedekunta on näistä maineikkain. Instituutissa voi suorittaa sekä perustutkintoja että maisteriopintoja. Oppilaitokseen kuuluu myös kirjasto ja tutkimuslaitoksia.
Charles Pratt perusti alun perin instituutin ammattikouluksi vuonna 1887. Ensimmäiset kandidaatin tutkinnot Pratt-instituutissa suoritettiin vuonna 1938 ja maisteriopinnot aloitettiin vuonna 1950. Prattin perustama Pratt Free Library liitettiin Pratt-instituuttiin vuonna 1940, ja samana vuonna instituutti aloitti kirjastoalan jatko-opinnot. Pratt-instituutin alumneja ovat muun muassa taidemaalari Max Weber ja valokuvaaja Robert Mapplethorpe sekä arkkitehti William Van Alen.
Ykkösen kausi 2014

| Ykkösen kausi 2014 |
| --- | --- |
Joukkueiden määrä:  10
Ajankohta:  26. huhtikuuta – 4. lokakuuta 2014
Mestari:  HIFK
Pudonneet joukkueet:  JIPPO, FC Viikingit
Paras maalintekijä:  Kalle Multanen (30)
Paras pelaaja:  Kalle Multanen
Yleisökeskiarvo:  1 211
Ylempi sarjataso:  Veikkausliiga
Alempi sarjataso:  Kakkonen
  ← 2013 :  2015 → 
Ykkösen kausi 2014 oli Suomen jalkapallon toiseksi korkeimman sarjatason Ykkösen 42. kausi. Kausi pelattiin kymmenen joukkueen kolminkertaisena sarjana. Ykkösen voittaja nousi seuraavaksi kaudeksi Veikkausliigaan, ja kaksi huonoiten sijoittunutta joukkuetta putosivat Kakkoseen.
Joukkueet

| Joukkue  | Paikkakunta  | Päävalmentaja  | Sijoitus edellisellä kaudella  |
| --- | --- | --- | --- |
| AC Oulu | Oulu | Rauno Ojanen | 5. |
| Haka | Valkeakoski | Juho Rantala | 2. |
| HIFK | Helsinki | Jani Honkavaara | 1. (Kakkosen Itäinen) |
| FC Jazz | Pori | Jouni Joensuu Jani Uotinen (4.8. alkaen) | 1. (Kakkosen Läntinen) |
| JJK | Jyväskylä | Juha Pasoja | 12. (Veikkausliiga) |
| Ilves | Tampere | Mika Malinen | 4. |
| JIPPO | Joensuu | Mika Lähderinne | 8. |
| KTP | Kotka | Sami Ristilä | 3. |
| PK-35 Vantaa | Vantaa | Jari Europaeus | 6. |
| FC Viikingit | Helsinki | Ilkka Jäntti Mika Sandberg (26.5. alkaen) | 7. |

Yllä esitetyn taulukon tiedot ovat Ykkösen kotivuilta (SPL) . Viimekauden sijoitusten tiedot löytyvät Jalkapallokirjasta. KTP:n viime kauden sijoituksena on esitetty FC KooTeePee:n sijoitus.
Sarjataulukko

| S | Joukkue | O | V | T | H | TM | PM | ME | Pist | Huomautukset |
| --- | --- | --- | --- | --- | --- | --- | --- | --- | --- | --- |
| 1 | HIFK | 27 | 15 | 5 | 7 | 63 | 30 | +33 | 50 | Joukkue nousi Veikkausliigaan kaudeksi 2015. |
| 2 | KTP | 27 | 15 | 5 | 7 | 57 | 33 | +24 | 50  |  |
| 3 | Ilves | 27 | 14 | 5 | 8 | 45 | 29 | +16 | 47  |  |
| 4 | AC Oulu | 27 | 13 | 8 | 6 | 46 | 32 | +14 | 47  |  |
| 5 | Haka | 27 | 13 | 7 | 7 | 55 | 32 | +23 | 46  |  |
| 6 | PK-35 Vantaa | 27 | 12 | 10 | 5 | 40 | 28 | +12 | 46  |  |
| 7 | JJK | 27 | 11 | 5 | 11 | 40 | 46 | −6 | 38  |  |
| 8 | FC Jazz | 27 | 6 | 7 | 14 | 31 | 48 | −17 | 25  |  |
| 9 | JIPPO | 27 | 5 | 5 | 17 | 19 | 56 | −37 | 20 | Joukkue putosi Kakkoseen kaudeksi 2015. |
| 10 | FC Viikingit | 27 | 1 | 3 | 23 | 19 | 81 | −62 | 6 | Joukkue putosi Kakkoseen kaudeksi 2015. |
Lähde:
Ottelut > Ottelut 1–18

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| Koti \ Vieras1 | Oulu | Jazz | Viikingit | Haka | HIFK | Ilves | JIPPO | JJK | KTP | PK-35 |
| Oulu  |   | 2–1  | 2–1  | 0–0  | 2–2  | 0–1  | 3–0  | 3–1  | 4–4  | 1–1 |
| FC Jazz  | 0–1  |   | 3–3  | 2–2  | 0–5  | 0–0  | 0–1  | 1–1  | 0–1  | 0–2 |
| Viikingit  | 0–2  | 1–4  |   | 1–3  | 3–0  | 1–2  | 0–1  | 2–3  | 0–4  | 0–2 |
| Haka  | 0–0  | 3–3  | 5–0  |   | 1–4  | 4–1  | 5–0  | 2–0  | 3–1  | 0–1 |
| HIFK  | 4–0  | 3–0  | 3–1  | 2–1  |   | 2–0  | 4–0  | 1–2  | 4–1  | 1–1 |
| Ilves  | 0–1  | 3–0  | 2–1  | 2–1  | 0–0  |   | 2–0  | 4–1  | 3–3  | 0–2 |
| JIPPO  | 2–1  | 0–1  | 1–0  | 1–4  | 0–3  | 0–2  |   | 2–3  | 1–4  | 1–1 |
| JJK Jyväskylä  | 3–0  | 1–0  | 0–0  | 0–3  | 0–4  | 2–2  | 3–0  |   | 2–1  | 0–2 |
| KTP  | 2–1  | 4–1  | 4–0  | 3–0  | 2–0  | 1–0  | 3–0  | 3–1  |   | 2–1 |
| PK-35  | 3–0  | 1–1  | 5–2  | 1–2  | 2–2  | 2–1  | 0–0  | 1–0  | 2–2  |   |
Lähde: palloverkko.palloliitto.fi
1 Kotijoukkue vasemmanpuoleisessa sarakkeessa.
Värit: Sininen = kotivoitto; Keltainen = tasapeli; Punainen = vierasvoitto.
Ottelut > Ottelut 19–27

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| Koti \ Vieras1 | Oulu | Jazz | Viikingit | Haka | HIFK | Ilves | JIPPO | JJK | KTP | PK-35 |
| Oulu  |   | 1–1  | 7–0  |   | 2–1  | 4–1  |   |   | 1–1  |  |
| FC Jazz  |   |   |   | 0–2  |   | 0–1  |   |   | 2–0  | 1–3 |
| Viikingit  |   | 1–2  |   |   | 0–3  |   |   |   | 0–3  | 0–0 |
| Haka  | 2–4  |   | 2–0  |   | 1–0  |   |   | 2–2  |   | 6–0 |
| HIFK  |   | 4–2  |   |   |   | 2–3  | 4–2  |   |   | 1–1 |
| Ilves  |   |   | 10–0  | 0–0  |   |   | 1–0  | 1–2  | 2–0  |  |
| JIPPO  | 0–0  | 1–3  | 4–2  | 1–1  |   |   |   |   |   |  |
| JJK Jyväskylä  | 1–2  | 1–3  | 4–0  |   | 0–4  |   | 4–1  |   |   |  |
| KTP  |   |   |   | 3–0  | 3–0  |   | 0–0  | 1–2  |   | 1–3 |
| PK-35  | 0–2  |   |   |   |   | 0–1  | 2–0  | 1–1  |   |   |
Lähde: palloverkko.palloliitto.fi
1 Kotijoukkue vasemmanpuoleisessa sarakkeessa.
Värit: Sininen = kotivoitto; Keltainen = tasapeli; Punainen = vierasvoitto.
Tilastot > Maalipörssi

| Sijoitus | Pelaaja | Joukkue | Maaleja  |
| --- | --- | --- | --- |
| 1. |  Kalle Multanen | Haka | 30 |
| 2. |  Jussi Aalto | KTP | 25 |
| 3. |  Alekos Alekou | Jazz | 14 |
| 3. |  Jonne Hjelm | Ilves | 14 |
| 5. |  Samuli Kaivonurmi | KTP | 12 |
| 5. |  Eero Peltonen | HIFK | 12 |
| 7. |  Dritan Stafsula | AC Oulu | 11 |
| 8. |  Antto Hilska | JJK | 10 |
| 8. |  Fidan Seferi | PK-351 | 10 |
| 10. |  Antonio Inutile | HIFK | 8 |
| 10. |  Joni Korhonen | PK-35 | 8 |
| 10. |  Tuomas Mustonen | HIFK | 8 |
| 10. |  Joni Mäkelä | KTP | 8 |
| 10. |  Esa Terävä | HIFK | 8 |
| 15. |  Mika Nurmela | AC Oulu | 7 |
| 15. |  Morten Gerster Peipinen | AC Oulu | 7 |
| 17. |  Matias Hänninen | HIFK | 6 |
| 17. |  Jaakko Juuti | Ilves | 6 |
| 17. |  Mikko Manninen | JJK | 6 |
| 17. |  Petteri Rönkkö | JIPPO | 6 |
| 21. |  Titi Essomba | AC Oulu | 5 |
| 21. |  Jarno Mattila | Haka | 5 |
| 21. |  Josh Mulvany | KTP | 5 |
| 21. |  Jukka Santala | PK-35 | 5 |
| 21. |  Faton Seferi | Viikingit | 5 |
| 21. |  Toni Tahvanainen | JIPPO | 5 |
| 27. |  Miles Byass | JIPPO | 4 |
| 27. |  Otto-Pekka Jurvainen | PK-35 | 4 |
| 27. |  Pëllumb Jusufi | Jazz | 4 |
| 27. |  Tommi Kari | JJK | 4 |
| 27. |  Jonathan Karlsson | HIFK | 4 |
| 27. |  Sami Okkonen | HIFK | 4 |
| 27. |  Ville Oksanen | KTP | 4 |
| 27. |  Tomi Petrescu | Ilves | 4 |
| 27. |  Henry Chidozie Ugwunna | Haka | 4 |
| 27. |  Masar Ömer | PK-35 | 4 |
| 37. | 13 pelaajaa |  | 3 |
| 50. | 19 pelaajaa |  | 2 |
| 69. | 40 pelaajaa |  | 1 |
|  | 12 pelaajaa |  | oma maali |
1 pelasi myös Viikingeissä
Tilastot > Kuukauden pelaajat

Toukokuu 2014: Jussi Aalto KTP
Kesäkuu 2014: Jussi Aalto KTP
Heinäkuu 2014: Mikko Manninen JJK
Elokuu 2014: Mika Nurmela AC Oulu
Syyskuu 2014: Kalle Multanen FC Haka
Tilastot > Kotiotteluiden yleisömäärät

|  | Joukkue | Ottelut | Yhteensä | Pienin | Suurin | Keskiarvo |
| --- | --- | --- | --- | --- | --- | --- |
| 1. | KTP | 14 | 031 433 | 1 115 | 4 200 | 2 245 |
| 2. | Ilves | 14 | 030 057 | 1 120 | 5 000 | 2 147 |
| 3. | JJK | 14 | 019 318 | 0815 | 2 285 | 1 380 |
| 4. | FC Haka | 14 | 018 2451 | 0834 | 1 921 | 1 303 |
| 5. | FC Jazz | 13 | 016 369 | 0935 | 1 607 | 1 259 |
| 6. | HIFK | 13 | 012 065 | 0239 | 2 560 | 0928 |
| 7. | AC Oulu | 14 | 012 724 | 0565 | 1 877 | 0909 |
| 8. | FC Viikingit | 13 | 009 177 | 0213 | 1 578 | 0706 |
| 9. | JIPPO | 13 | 006 746 | 0182 | 0632 | 0519 |
| 10. | PK-35 | 13 | 006 534 | 0320 | 0923 | 0503 |
|  | Yht. | 135 | 162 668 | 00182 | 5 000 | 1 205 |
1 13.7. pelatun Haka-KTP -ottelun yleisömäärä on epävirallinen (1 346)
Ottelu KTP–Ilves 20. heinäkuuta Kotkassa Arto Tolsa Areenalla.
Pikku-Pelle

| Pikku-Pelle |
| --- | --- |
 Pikku-Pelle
Kustantamo:  Walt Disney Company
Ensiesiintyminen:  1954
Henkilötiedot
Henkilöllisyydet:  Superpelle
Suhteet
Sukulaiset:  Hessu Hopo (setä) Max Hopo (serkku) Teija Hopo
Pikku-Pelle (engl. Gilbert) on yksi Hessu Hopon (engl. Goofy) monista sukulaisista. Hessun suku on jäänyt osittain hämärän peittoon, vaikka Hessun sukulaisia on vilahdellut hyvin monissa tarinoissa. Sukua esitellään paremmin TV-sarjassa Hopon poppoo ja monissa sarjakuvissa.
Pikku-Pelle käyttää hattunaan ylioppilaslakkia, ja yleensä hänen muu vaatetuksensa on valkoinen T-paita ja mustat shortsit. Pikku-Pelle näyttää aivan Hessulta, mutta hän on paljon pienempi ja paljon älykkäämpi. Pikku-Pellellä on yleensä kädessään kirja.
Superpelle

| Superpelle |
| --- | --- |
 Superpelle
Henkilötiedot
Oikea nimi:  Pikku-Pelle
Status:  Aktiivinen
Ryhmäsidokset:  Superhessu
Suhteet
Sukulaiset:  Superhessu (setä) Max Hopo (serkku)
Pikku-Pelle on myös supersankari nimeltään Superpelle (engl. Super Gilly, ital. Super Gilberto), joka nähdään toisinaan Superhessun apurina. Eräässä tarinassa Pikku-Pelle sai tietää, että Hessun takapihalla kasvattamat maapähkinät eivät olekaan normaaleja ja että Hessu on Superhessu. Pelle itsekin syö maapähkinän ja tulee Superpelleksi. Koska Pelle on hyvin älykäs, Superhessu ottaa hänet apurikseen.
Aiheesta muualla

Inducks
Yleisurheilu kesäolympialaisissa 1900 – miesten 100 m

| Yleisurheilu kesäolympialaisissa 1900 > Ratajuoksut |
| --- | --- | --- |
| 60 m |   | Miehet |
| 100 m |   | Miehet |
| 400 m |  | Miehet |
| 800 m |  | Miehet |
| 1500 m |  | Miehet |
| 110 m aidat |  | Miehet |
| 200 m aidat |  | Miehet |
| 400 m aidat |  | Miehet |
| 2500 m esteet |  | Miehet |
| 4000 m esteet |  | Miehet |
| 4500 m joukkuejuoksu |  | Miehet |
Muut juoksut
| Maraton |  | Miehet |
Kenttälajit
| Pituushyppy |  | Miehet |
| Kolmiloikka |  | Miehet |
| Korkeushyppy |  | Miehet |
| Seiväshyppy |  | Miehet |
| Vauhditon pituushyppy |  | Miehet |
| Vauhditon kolmiloikka |  | Miehet |
| Vauhditon korkeushyppy |  | Miehet |
| Kuulantyöntö |  | Miehet |
| Kiekonheitto |  | Miehet |
| Moukarinheitto |  | Miehet |
Miesten 100 metrin juoksu kesäolympialaisissa 1900 käytiin 14. heinäkuuta. Kyseessä oli toinen kerta kun kilpailtiin miesten 100 metrin juoksun olympiamitaleista. Olympiakultaa voitti Yhdysvaltain Frank Jarvis.
Tulokset > Ensimmäinen kierros > 1. erä

| Sija | Nimi | Maa | Aika |
| --- | --- | --- | --- |

| 1 | Arthur Duffey |  USA | 11.4 s OR |
| 2 | Frederick Moloney |  USA | (11.5) |
| 3 | Václav Nový |  Böömi | ei tiedossa |
Tulokset > Ensimmäinen kierros > 2. erä

| Sija | Nimi | Maa | Aika |
| --- | --- | --- | --- |

| 1 | Walter Tewksbury |  USA | 11.4 s EOR |
| 2 | Thaddeus McClain |  USA | (11.4) |
| 3 | Pál Koppán |  Unkari | ei tiedossa |
Tulokset > Ensimmäinen kierros > 3. erä

| Sija | Nimi | Maa | Aika |
| --- | --- | --- | --- |

| 1 | Frank Jarvis |  USA | 10.8 s EWR |
| 2 | Stanley Rowley |  Australia | (10.9) |
| 3 | Umberto Colombo |  Italia | ei tiedossa |
| 4 | Julius Keyl |  Saksa | ei tiedossa |
Tulokset > Ensimmäinen kierros > 4. erä

| Sija | Nimi | Maa | Aika |
| --- | --- | --- | --- |

| 1 | Clark Leiblee |  USA | 11.4 s |
| 2 | Kurt Dörry |  Saksa | (11.5) |
| 3 | Johannes Gandil |  Tanska | ei tiedossa |
Tulokset > Ensimmäinen kierros > 5. erä

| Sija | Nimi | Maa | Aika |
| --- | --- | --- | --- |

| 1 | Norman Pritchard |  Intia | 11.4 s |
| 2 | Edmund Minahan |  USA | (11.5) |
| 3 | Ernő Schubert |  USA | ei tiedossa |
| 4 | Isaac Westergren |  Ruotsi | ei tiedossa |
Tulokset > Ensimmäinen kierros > 6. erä

| Sija | Nimi | Maa | Aika |
| --- | --- | --- | --- |

| 1 | Charles Burroughs |  USA | 11.4 s |
| 2 | Dixon Boardman |  USA | (11.5) |
| 3 | Henry Slack |  USA | ei tiedossa |
Tulokset > Välierät > Välierä 1

| Sija | Nimi | Maa | Aika |
| --- | --- | --- | --- |

| 1 | Arthur Duffey |  USA | 11.0 s |
| 2 | Stanley Rowley |  Australia | (11.2) |
| 3 | Charles Burroughs |  USA | ei tiedossa |
| 4 | Dixon Boardman |  USA | ei tiedossa |
Tulokset > Välierät > Välierä 2

| Sija | Nimi | Maa | Aika |
| --- | --- | --- | --- |

| 1 | Walter Tewksbury |  USA | 10.8 s EWR |
| 2 | Clark Leiblee |  USA | (10.9) |
| 3 | Frederick Moloney |  USA | ei tiedossa |
| — | Kurt Dörry |  Saksa | DNF |
Tulokset > Välierät > Välierä 3

| Sija | Nimi | Maa | Aika |
| --- | --- | --- | --- |

| 1 | Frank Jarvis |  USA | 11.2 s |
| 2 | Thaddeus McClain |  USA | (11.3) |
| 3 | Norman Pritchard |  Intia | ei tiedossa |
| 4 | Edmund Minahan |  USA | ei tiedossa |
Tulokset > Finaali

| Sija | Nimi | Maa | Aika |
| --- | --- | --- | --- |

| 1 | Frank Jarvis |  USA | 11.0 s |
| 2 | Walter Tewksbury |  USA | (11.1) |
| 3 | Stanley Rowley |  Australia | (11.2) |
| — | Arthur Duffey |  USA | DNF |
Käännös suomeksi
Yamagata

| Yamagata (山形市) |
| --- | --- |
 Maisema Risshaku-jin temppeliltä
 lippu:  symboli
 Yamagatan sijainti Yamagatan prefektuurissa
 Yamagata
 Koordinaatit: 38°15′20″N, 140°20′23″E 
Valtio:  Japani
Alue:  Tōhoku
Prefektuuri:  Yamagatan prefektuuri
Pinta-ala:  
 – Kokonaispinta-ala:  381,58 km²
Väkiluku (09/2020):  248 081
 – Väestötiheys:  650 as./km²
Symbolit:  
 – Puu:  Japaninpihlaja
 – Kukka:  Värisaflori
 
 https://www.city.yamagata-yamagata.lg.jp/ 
Infobox OKVirheellinen NIMI-arvo: 
Yamagata (jap. 山形市, Yamagata-shi) on Yamagatan prefektuurin pääkaupunki Honshūn saarella Tōhokun alueella Japanissa. Se sijaitsee sisämaassa prefektuurin itäosassa Yamagatan allaslaaksossa. Idässä kaupungin alue nousee Ōuvuorille ja rajautuu Miyagin prefektuuriin. Kaupungin keskustan läpi virtaa Mamigasakijoki. Yamagatassa on 248 081 asukasta (syyskuussa 2020) ja sen pinta-ala on 381,58 neliökilometriä.
Yamagatasta tehtiin erityiskaupunki vuonna 2001 ja yksi Japanin ydinkaupungeista vuonna 2019.
Historia

Yamagata, vanhastaan Mogami (最上), oli merkittävä pysähdyspaikka Dewan provinssiin johtavalla tiellä jo Heian-kauden lopulla. Alueensa poliittinen keskus Yamagatasta tuli vuonna 1356, kun virkamies Shiba Kaneyori perusti sinne linnan. Kaupunki alkoi kasvaa sen ympärille. Suurempi linnanaluskaupunki, joka muodostaa nykyisenkin kaupungin ytimen, rakennettiin kuitenkin Mogami Yoshiakin hallintokaudella 1500-luvun lopulla. Tähän aikaan Yamagatan daimiokunnan riisintuotannon arvo oli jopa 570 000 kokua. 1620-luvulta lähtien daimiokunta kärsi kuitenkin lukuisista vallanvaihdoksista, ja Edo-kaudella 1600–1800-luvuilla riisin tuotanto taantui vähitellen murto-osaan aiemmasta. Tästä huolimatta kaupunkiin syntyi vilkas värisaflorin kauppa.
Meiji-restauraation jälkeen vuonna 1876 Yamagataan sijoitettiin uuden Yamagatan prefektuurin hallintokeskus. Kaupunkia alettiin nykyaikaistaa prefektuurin ensimmäisen kuvernöörin Mishima Michitsunen johdolla. Vuonna 1889, kun Japanin nykyinen kunnallishallinto perustettiin, Yamagata sai kaupunkioikeudet ensimmäisten joukossa. Silloin siellä oli 28 400 asukasta. Kaupungin väkiluku kuitenkin kasvoi vauhdikkaasti ja nelinkertaistui noin 30 vuodessa. Kaupunki laajeni huomattavasti 1940- ja 1950-lukujen kuntaliitoksissa, kun siihen liitettiin 20 kyläkuntaa.
Talous

Tunnettu perinteinen elinkeino Yamagatassa on metallin valaminen, etenkin valurautaisten teekattiloiden (tetsubin) valmistus. Muita tuotteita, joilla on kaupungissa pitkä historia, ovat muun muassa buddhalaiset alttarit, Hirashimizu-keramiikka, metalliterät ja puusepäntyöt. Nykyisin kaupunkiin on sijoittunut myös elektroniikka-, kone- ja metalliteollisuutta, kuten auton- ja ompelukoneiden osien valmistusta.
Kaupunkiin kuuluvilla maaseutualueilla viljellään riisiä, vihanneksia ja hedelmiä, kuten kirsikoita ja viinirypäleitä. Alueella kasvatetaan myös lihakarjaa.
Palvelut

Kaupungissa sijaitsee Yamagatan yliopiston, Tōhokun taidekorkeakoulun ja Yamagatan prefektuurin terveystieteiden yliopiston toimitiloja.
Liikenne

Yamagataa palvelevat JR Higashi-Nihonin suurnopeusjunayhteys Yamagata Shinkansen, joka kulkee Ōu-päälinjaa pitkin, Aterazawa-linja ja Senzan-linja.
Kulttuuri ja nähtävyydet

Yamagatan rakennettuun kulttuuriperintöön kuuluvat esimerkiksi Yamagatan linnan rauniot ympäröivine puistoalueineen, Shōō-jin buddhalaisen temppelin Kannon-halli Azuchi-Momoyama-kaudelta sekä useat 1900-luvun vaihteen länsimaalaistyyliset rakennukset, kuten vuonna 1879 valmistunut Saiseikan, entinen prefekuurin hallinto- ja valtuustorakennus Bunshōkan sekä Yamagatan opettajakoulu. Risshaku-jin buddhalainen temppeli kaupungin koillispuolella tunnetaan Matsuo Bashōn haikusta. Osa sen rakennuksista on peräisin Muromachi-kaudelta.
Yamagatassa toimivat Yamagatan prefektuurin museo ja Yamagatan taidemuseo.
Kaupungin itäosien vuoristoalueet kuuluvat Zaōn puolikansallispuistoon. Se on suosittu turistikohde, jossa sijaitsevat Zaō-onsenin kuuma lähde ja hyvälaatuisesta lumestaan tunnettu Zaōn laskettelukeskus.
Kuvia

Yamagatan keskustaa
Bunshōkan, entinen prefektuurin valtuustorakennus
Yamagatan linnan raunioita
Zaō-onsenin laskettelukeskusta
Aiheesta muualla

Kuvia tai muita tiedostoja aiheesta Yamagata Wikimedia Commonsissa
Kaupungin internetsivut (japaniksi)
Pihla Hokkanen

Pihla Hannele Hokkanen (s. 23. tammikuuta 1993 Hyvinkää) on suomalainen estejuoksija. Hän on vuodesta 2023 lähtien edustanut Jyväskylän Kenttäurheilijoita ja hänen valmentajinaan toimivat Kalle Husso (2018–) ja Jani Pekkola (2023–).
Kalevan kisoista Hokkanen on saavuttanut pronssia 3 000 metrin estejuoksusta vuonna 2022. Maastojuoksun SM-kilpailuista hän on saavuttanut joukkuekilpailun kultaa vuonna 2019 (Kuopion Reipas) sekä hopeaa vuosina 2021, 2022 (Kuopion Reipas), 2023 ja 2024 (Jyväskylän Kenttäurheilijat). Viestijuoksun SM-kilpailuissa hän on saanut 4 000 metrin viestissä hopeaa 2023.
Hokkanen edusti Suomea alle 20-vuotiaiden EM-kilpailuissa Tallinnassa 2011. Estejuoksun karsinnassa hän oli oman alkueränsä 12., mikä ei riittänyt finaalipaikkaan. Aikuisten maaottelussa hän kilpaili ensimmäisen kerran 2022.
Ennätyksikseen Hokkanen on juossut 1 500 metrillä 4.34,57 (2023), 3 000 metrillä 10.00,64 (2023), 3 000 metrin esteissä 10.27,79 (2022) ja 5 000 metrillä 17.30,43 (2023).
Proppu

Kookas proppu nielurisassa.
Normaalikokoinen proppu.
Proppu, risakivi tai tonsilloliitti on nielurisojen koloihin kertynyt paakku, joka koostuu muun muassa kovettuneista bakteereista. Se on väriltään tyypillisesti kellertävän vaalea ja haisee usein epämiellyttävältä. Useimmilla ihmisillä on proppuja elämänsä aikana ainakin muutaman kerran.
Propun muodostuminen

Nielurisat ovat täynnä koloja ja onteloita. Niihin saattaa kertyä bakteereja, kuolleita soluja ja limaa, jotka eivät pääse pois. Tällöin jäänteet voivat tiivistyä vaaleiksi möykyiksi koloihin. Kun möykyt kovenevat tai kalkkeutuvat, syntyy proppu.
Proppuja muodostuu paljon etenkin nielurisatulehduksista tai toistuvista nielutulehduksista kärsivillä.
Oireet

Proppu on hyvin paikallinen ja usein oireeton. Proput saattavat aiheuttaa pahanhajuista hengitystä, pahaa makua suussa, kurkkukipua, nielemisvaikeuksia ja nielurisojen turvotusta.
Proput sinänsä ovat vaarattomia, mutta joskus ne ylläpitävät bakteeritoimintaa, jonka tuloksena muodostuu pahanhajuista hengitystä aiheuttavia rikkiyhdisteitä.
Hoito

Tyypillisesti proput ovat varsin pieniä ja ne aiheuttavat niin vähän haittaa, että ne voidaan poistaa kotona esimerkiksi tikkujen tai pumpulipuikkojen avulla. Poistaminen voi onnistua ilman välineitä painelemalla sormella nielurisaa eri puolilta samalla kurkkua hieman vastapainoksi jännittämällä saada proput puristettua ulos jonka jälkeen ne voidaan sylkeä pois. Lisäksi lämpimällä suolavedellä kurlaaminen voi lievittää proppujen aiheuttamaa epämukavuutta.
Vaikeammissa tapauksissa proppuihin voidaan määrätä erilaisia antibiootteja. Niistä voi olla apua, vaikkakaan ne eivät poista alkuperäistä proppujen muodostumisen syytä.
Mikäli proput ovat kehittyneet erityisen suuriksi ja oireileviksi, ne voidaan joutua poistamaan leikkauksella.